### Ministru kabineta noteikumu projekta „Ārstniecības iestādes izziņas izsniegšanas un samaksas kārtība aizgādnības nodibināšanas un nākotnes pilnvarojuma gadījumā” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ārstniecības likuma 53.2 panta ceturtā daļa.  |
| 2.  | Pašreizējā situācija un problēmas | 2013.gada 18.aprīlī Saeimā tika pieņemti grozījumi Ārstniecības likumā saistībā ar Civillikumā ietverto regulējumu nākotnes pilnvarojuma institūtam un izmaiņām aizgādnības nodibināšanas kārtībā veselības traucējumu gadījumā[[1]](#footnote-1). Ņemot vērā minēto, lai īstenotu Ārstniecības likuma 53.2 panta ceturtajā daļā doto uzdevumu Ministru kabinetam noteikt kārtību, kādā ārstniecības iestāde aizgādnības nodibināšanas un nākotnes pilnvarojuma gadījumā izveido ārstu komisiju, kādā ārstu komisija sniedz atzinumu par personas spēju saprast savas darbības nozīmi un vadīt to, kādā ārstniecības iestādes vadītājs, pamatojoties uz atzinumu, izsniedz attiecīgu izziņu, kā arī atzinuma un uz tā pamata izsniegtās izziņas izmaksu segšanas kārtību, Veselības ministrija ir izstrādājusi Ministru kabineta noteikumu projektu „Ārstniecības iestādes izziņas izsniegšanas un samaksas kārtība aizgādnības nodibināšanas un nākotnes pilnvarojuma gadījumā” (turpmāk – Noteikumu projekts). |
| 3.  | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Noteikumu projekta mērķis ir tiesiskā regulējuma noteikšana ārstniecības iestādes izziņas izsniegšanai un samaksas kārtībai aizgādnības nodibināšanas un nākotnes pilnvarojuma gadījumā, tādējādi paātrinot personas tiesību un interešu aizsardzības nodrošināšanu personas garīga rakstura traucējumu gadījumos un nopietnu veselības traucējumu gadījumos (piemēram, koma, insults).Noteikumu projekta būtība ir šādu jautājumu regulējums:- kārtība, kādā ārstniecības iestāde aizgādnības nodibināšanas un nākotnes pilnvarojuma gadījumā izveido ārstu komisiju:Atbilstoši Ārstniecības likuma 53.2 panta trešajā daļā noteiktajam nākotnes pilnvarojuma un aizgādnības nodibināšanas gadījumā ārstu konsilijs sniedz atzinumu, uz kura pamata iestādes vadītājs izsniedz izziņu, lai varētu konstatēt personas veselības stāvokli, t.i., personas spēju saprast savas darbības nozīmi un vadīt to. Pamatojoties uz izziņā ietverto informāciju, ka persona ir zaudējusi spēju saprast savas darbības nozīmi un vadīt to, sāks darboties nākotnes pilnvarojums vai arī tiesa lems par aizgādnības nodibināšanu. Izziņu par personas veselības stāvokli, pamatojoties uz iesniegumu (nākotnes pilnvarniekam atbilstoši Ārstniecības likuma 53.2 panta otrās daļas 1.punktam, iesniedzot iesniegumu, būs pienākums uzrādīt nākotnes pilnvarojumu), izsniegs stacionārās ārstniecības iestādes vadītājs (ja persona ārstējas stacionārā) vai ambulatorās ārstniecības iestādes, kuras ģimenes ārsta pacientu sarakstā attiecīgā persona ir reģistrēta, vadītājs (ja persona ārstējas ambulatori), tādējādi tiks nodrošināta izziņas par personas veselības stāvokli izsniegšana visos veselības aprūpes līmeņos, kuros attiecīgajā brīdī persona saņem veselības aprūpi (ambulatorā veselības aprūpe vai stacionārā veselības aprūpe). Ārstu komisiju personas veselības stāvokļa izvērtēšanai izveidos ārstniecības iestādes vadītājs, tās sastāvā iekļaujot vismaz 2 ārstus, kuri atbilstoši personas veselības stāvoklim un noteiktajai diagnozei ir kompetenti sniegt atzinumu[[2]](#footnote-2), turklāt vismaz vienam no ārstu komisijas locekļiem būs jābūt psihiatrs vai neirologs, vai anesteziologs, reanimatologs. Speciālistu piesaiste darbam ārstu komisijā tiks veikta darba tiesisko attiecību ietvaros (ja komisijā iekļaujamie ārsti būs ārstniecības iestādes darbinieki) vai līgumattiecību ietvaros (ja komisijā iekļaujamie ārsti būs prakses ārsti vai citā ārstniecības iestādē nodarbinātas personas). Ārstu komisijas darba organizācija būs līdzīga kā ārstu konsilijam, kas saskaņā ar Ārstniecības likuma 1.panta 6.punktu ir ne mazāk kā triju ārstu apspriede, lai noteiktu diagnozi un turpmāko ārstēšanas taktiku, proti, ārstu komisija būs pacienta veselības stāvoklim atbilstošo medicīnas nozaru speciālistu viedokļu apmaiņa (apspriede), kas satur medicīniski pamatotus secinājumus, lai, izvērtējot personas pašreizējo veselības stāvokli, vienotos par personas spēju saprast savas darbības nozīmi un vadīt to, sniedzot ārstu komisijas vienotu atzinumu. Papildus norādāms, ka jaunais tiesiskais regulējums neatceļ līdzšinējo kārtību, ka personas garīga rakstura traucējumu gadījumos ir iespēja noteikt arī attiecīgu tiesu ekspertīzi. Līdz ar to pagaidu aizgādnības gadījumā atkarībā no lietas apstākļiem ir izvērtējams, vai pieprasīt izziņu no ārstniecības iestādes vai noteikt ekspertīzi. - kārtība, kādā ārstu komisija sniedz atzinumu par personas spēju saprast savas darbības nozīmi un vadīt to: Ārstu komisija rakstveida atzinumu sniedz, pamatojoties uz personai noteikto diagnozi un personas pašreizējā veselības stāvokļa izvērtējumu klātienē (atbilstoši likuma „Par prakses ārstiem” 6.pantam prakses ārsts darbojas personiski un tieši) atbilstoši diagnostikas principiem (piemēram, inspekcija, palpācija, auskultācija utt.). Ārstu komisijas atzinums tiks pievienots personas medicīniskajiem dokumentiem, nodrošinot informācijas par pacientu glabāšanu vienuviet. - kārtība, kādā ārstniecības iestādes vadītājs, pamatojoties uz atzinumu, izsniedz attiecīgu izziņu:Noteikumu projektā noteikti izziņas nākotnes pilnvarojuma un aizgādnības nodibināšanas gadījumā izsniegšanas veidi un noteikti izziņas veidlapu paraugi (izstrādāti, ņemot vērā Tieslietu ministrijas un Latvijas Zvērinātu notāru padomes ieteikumus). - atzinuma un uz tā pamata izsniegtās izziņas izmaksu segšanas kārtība:Paredzēts, ka ārstu atzinums un uz tā pamata sagatavotās izziņas nākotnes pilnvarojuma un aizgādnības nodibināšanas gadījumā izsniegšana būs maksas pakalpojums saskaņā ar ārstniecības iestādes maksas pakalpojuma cenrādi, un samaksu par minētajiem pakalpojumiem attiecīgajā gadījumā segs nākotnes pilnvarnieks (fiziska persona), Tiesu administrācija vai bāriņtiesa (Noteikumu projektā pēc būtības tiek saglabāta Ārstniecības likuma pārejas noteikumu 18.punktā ietvertā izmaksu segšanas kārtība, papildinot ar regulējumu attiecībā uz izmaksu segšanas kārtību bāriņtiesām, jo arī bāriņtiesām, līdzīgi kā pārējiem pakalpojuma saņēmējiem, izziņas izsniegšana būs maksas pakalpojums atbilstoši ārstniecības iestādes maksas pakalpojumu cenrādim). Līdz ar Noteikumu projekta īstenošanu pilnībā tiks atrisināta šīs sadaļas 2.punktā minētā problēma. |
| 5. | Projekta izstrādē iesaistītās institūcijas | Tieslietu ministrija, Latvijas Zvērinātu notāru padome |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7.  | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Noteikumu projektā ietvertās prasības attiecas uz stacionārām ārstniecības iestādēm un ambulatorām ārstniecības iestādēm (atbilstoši Veselības inspekcijas sniegtajai informācijai ārstniecības iestāžu reģistrā ir reģistrētas 68 stacionārās ārstniecības iestādes un 1044 ģimenes ārstu prakses), personām, par kuru veselības stāvokli tiks sniegta izziņa aizgādnības nodibināšanas vai nākotnes pilnvarojuma gadījumā, nākotnes pilnvarniekiem, tiesām, bāriņtiesām, aizgādņiem.  |
| 2.  | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3.  | Tiesiskā regulējuma finansiālā ietekme | Atbilstoši Noteikumu projektā ietvertajam regulējumam ārstu atzinums un uz tā pamata sagatavotās izziņas nākotnes pilnvarojuma un aizgādnības nodibināšanas gadījumā izsniegšana būs maksas pakalpojums saskaņā ar ārstniecības iestādes maksas pakalpojumu cenrādi. Saskaņā ar likuma „Par tiesu varu” 50.2 panta pirmo daļu tiesu sistēmu finansē no valsts budžeta. Minētā panta trešā daļa noteic, ka rajonu (pilsētu) tiesu un apgabaltiesu budžeta pieprasījumu projektu sagatavo Tiesu administrācija un iesniedz Tieslietu ministrijai. Savukārt saskaņā ar Bāriņtiesu likuma 2. un 3.pantu bāriņtiesa ir novada vai republikas pilsētas pašvaldības izveidota aizbildnības un aizgādnības iestāde, kuras darbības nodrošināšanai finanšu līdzekļus piešķir attiecīgās pašvaldības dome. Skatīt III sadaļu „Tiesību akta projekta ietekme uz valsts budžetu un pašvaldību budžetiem”.  |
| 4. | Tiesiskā regulējuma nefinansiālā ietekme | Noteikumu projekts jaunas tiesības vai pienākumus nerada, bet paredz Civillikumā un Ārstniecības likumā nostiprināto tiesību realizēšanas mehānismu (nākotnes pilnvarniekam, tiesai vai bāriņtiesai ir tiesības pieprasīt no ārstniecības iestādes izziņu par to, vai persona garīga rakstura vai citu veselības traucējumu dēļ ir zaudējusi spēju saprast savas darbības nozīmi un to vadīt, savukārt ārstniecības iestāde izsniedz izziņu nākotnes pilnvarojuma un aizgādnības nodibināšanas gadījumā, minēto pakalpojumu sniedzot saskaņā ar ārstniecības iestādes maksas pakalpojumu cenrādi). |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7.  | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (*euro*) |
| **2015.gads** | **2016.gads** | **2017.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **0** | **6 075** | **6 075** | **6 075** |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 6 075 | 6 075 | 6 075 |
| 3. Finansiālā ietekme: | **0** | **0** | **-6 075** | **-6 075** | **-6 075** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | -6 075 | -6 075 | -6 075 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | -6 075 | -6 075 | -6 075 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | -6 075 | -6 075 | -6 075 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Noteikumu projektam ir ietekme uz pašvaldību budžetu 2015.gadā un turpmāk ik gadu. Noteikumu projekta 11.2.punkts paredz, ka samaksu par ārstu komisijas atzinumu un uz tā pamata izsniegto izziņu saskaņā ar ārstniecības iestādes maksas pakalpojumu cenrādi sedz bāriņtiesa viena mēneša laikā pēc ārstniecības iestādes pieprasījuma, ja izziņu pieprasa bāriņtiesa, pamatojoties uz Ārstniecības likuma 53.2 panta otrās daļas 2.punktu. Lai nodrošinātu Noteikumu projekta 11.2.apakšpunkta izpildi, novada vai republikas pilsētas pašvaldībām nepieciešams papildu finansējums 2015.gadā un turpmāk ik gadu 6 075 *euro* apmērā (EKK 2000 Preces un pakalpojumi).  Saskaņā ar Noteikumu projekta 11.2.apakšpunktu, ja izziņu pieprasa bāriņtiesa, 2015.gadā un turpmāk ik gadu vidēji gadā apmaksās izziņas par 45 personām, katras izziņas vidējā cena 135 *euro*\*, ieskaitot PVN (45 izziņas x 135 *euro* = 6 075 *euro* (EKK 2270 Izdevumi par tiesvedības darbiem).\*Pakalpojuma cenu nosaka katra ārstniecības iestāde atbilstoši savam maksas pakalpojumu cenrādim, norādītā cena par pakalpojumu ir vidējā cena. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  Tieslietu ministrija Noteikumu projekta 11.3.punkta izpildi 2015.gadā un turpmākos gadus nodrošinās esošā finansējuma ietvaros. |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu  | Noteikumu projekts 2013.gada 1.novembrī ir ievietots Veselības ministrijas tīmekļa vietnē ([www.vm.gov.lv](http://www.vm.gov.lv)). Iebildumi vai priekšlikumi nav saņemti. |
| 2.  | Sabiedrības līdzdalība projekta izstrādē | Noteikumu projekts 2013.gada 1.novembrī tika nosūtīts Latvijas Ārstu biedrībai, Latvijas Slimnīcu biedrībai, Latvijas Ģimenes ārstu asociācijai un Latvijas Lauku ģimenes ārstu asociācijai viedokļa sniegšanai. Atzinums saņemts no Latvijas Ģimenes ārstu asociācijas. Noteikumu projekts 2014.gada 14.augustā nosūtīts Latvijas Republikas Tiesībsargam un biedrībai „Resursu centrs cilvēkiem ar garīgiem traucējumiem „Zelda”” viedokļa sniegšanai.  |
| 3. | Sabiedrības līdzdalības rezultāti  | Noteikumu projekts precizēts atbilstoši Latvijas Ģimenes ārstu asociācijas atzinumā izteiktajiem ierosinājumiem. 2013.gada 3.decembrī un 2014.gada 25.aprīlī Veselības ministrijā notika sanāksme, lai ar Latvijas Ģimenes ārstu asociāciju pārrunātu Noteikumu projektā ietverto tiesisko regulējumu un tā piemērošanu praksē. Asociācija izteica bažas par Noteikumu projektā ietverto prasību īstenošanu, uz ko Veselības ministrija skaidro, ka, izvērtējot Ārstniecības likuma 53.2 pantā ietvertā tiesiskā regulējuma mērķi, Noteikumu projektā ietvertais regulējums atzīstams par visefektīvāko šā mērķa sasniegšanai, tādējādi paātrinot personas tiesību un interešu aizsardzības nodrošināšanu personas garīga rakstura traucējumu gadījumos un nopietnu veselības traucējumu gadījumos. Atbilstoši Latvijas Republikas Tiesībsarga 2014.gada 4.septembra vēstulei Nr.1-8/24 Noteikumu projekts pēc būtības ir atbalstāms un nav saskatāma neatbilstība cilvēktiesībām. Vienlaikus tiek norādīts uz neskaidrību Noteikumu projekta 2.2.apakšpunktā ietvertā tiesiskā regulējuma piemērošanā, uz ko Veselības ministrija norāda: tā kā ambulatori persona var vienlaikus ārstēties pie vairākiem speciālistiem (piemēram, vairākiem psihiatriem) vai arī neārstēties vispār un līdz ar to izziņas par personas veselības stāvokli pieprasītājs var nezināt, kur vērsties izziņas saņemšanai, Noteikumu projekta 2.2.apakšpunktā tiek noteikts, ka ambulatoros gadījumos izziņu izsniedz ambulatorās ārstniecības iestādes, kuras ģimenes ārsta pacientu sarakstā attiecīgā persona ir reģistrēta, vadītājs, tādējādi atvieglojot ar izziņas izsniegšanu saistīto jautājumu organizēšanu. Atbilstoši biedrības „Resursu centrs cilvēkiem ar garīgiem traucējumiem „Zelda”” 2014.gada 1.septembra vēstulei Nr.20014-1-232 iebildumu vai priekšlikumu par Noteikumu projekta saturu nav.  |
| 4.  | Saeimas un ekspertu līdzdalība | Nav attiecināms  |
| 5.  | Cita informācija  | Nav  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Noteikumu projektā ietverto prasību izpildē tiks iesaistītas ārstniecības iestādes, tiesas, bāriņtiesas, Tiesu administrācija.  |
| 2.  | Projekta izpildes ietekme uz pārvaldes funkcijām | Noteikumu projekts šo jomu neskar |
| 3. | Projekta izpildes ietekme uz pārvaldes institucionālo struktūru.Jaunu institūciju izveide. | Noteikumu projekts šo jomu neskar |
| 4. | Projekta izpildes ietekme uz pārvaldes institucionālo struktūru.Esošo institūciju likvidācija. | Noteikumu projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošo institūciju reorganizācija. | Noteikumu projekts šo jomu neskar |
| 6.  | Cita informācija | Nav |

*Anotācijas IV un V sadaļa – projekts šīs jomas neskar.*

Veselības ministrs G.Belēvičs

21.11.2014. 16:12

1 952

I.Bradovska

67876096, Irita.Bradovska@vm.gov.lv

1. informācija par grozījumu Ārstniecības likumā mērķi un būtību ir pieejama <http://likumi.lv/doc.php?id=256586> (skatīt sadaļas „Saistītie dokumenti” 2.punktu „Anotācijas/Tiesību aktu projekti”) un [http://titania.saeima.lv/LIVS11/SaeimaLIVS11.nsf/webAll?SearchView&Query=([NumberTxt]=512/Lp11)&SearchMax=0&SearchOrder=4](http://titania.saeima.lv/LIVS11/SaeimaLIVS11.nsf/webAll?SearchView&Query=(%5bNumberTxt%5d=512/Lp11)&SearchMax=0&SearchOrder=4) (skatīt sadaļu „Iesniegts”) [↑](#footnote-ref-1)
2. visu ārstniecības personu, tajā skaitā ārstu, kompetence ārstniecībā ir noteikta Ministru kabineta 2009.gada 24.marta noteikumos Nr.268 „Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu” [↑](#footnote-ref-2)